Is-saħħa sesswali hi suġġett li mhux kulħadd kapaċi jesprimi opinjoni dwaru, jistaqsi dwaru, jargumenta dwaru, jiddiskuti xi diffikultà li jesperjenza jew forsi jaqta' xi kurżità partikolari! Dan tifhmu, għax fil-fatt jgħaddi kemm jgħaddi żmien, jibqa' suġġett sensittiv sa ċertu punt. Madankollu wieħed m'għandux joqgħod lura milli jistaqsi din id-darba! Il-kumpanija lokali Sex Clinic Malta għadha kemm nidiet sit uffiċjali li qed joffri ċ-ċans lil kull persuna biex tistaqsi dwar problema jew diffikultà li għandha dwar is-sess. Tkellimna ma' Matthew Bartolo, parti mit-tim ta' Sex Clinic Malta, u spjegalna dwar dan is-sit ġdid. "Illum varajna websajt fejn kull mistoqsija li wieħed jista' jkollu dwar saħħa sesswali se jkun jista' jsib risposta għaliha. Websajt li ilna snin naħdmu fuqha. Kategoriji varji li jvarjaw minn kif tinħasel sa kif torgażma. Mistoqsijiet dwar is-sesswalità ta' kull età, orjentazzjoni, u preferenza. Din il-websajt se tkun qed tiġi aġġornata regolarment minn professjonisti li jirrispondu l-mistoqsijiet li wieħed jista' jibgħat b'mod anonimu. Websajt dwar is-saħħa sesswali li se nkunu qed nibnu lkoll flimkien." Kif qal Matthew meta tibgħat il-mistoqsija tiegħek inti ser tkun qed tibqa' anonimu. Per eżempju persuna xtaqet tistaqsi aktar dwar il-parti sesswali u l-importanza li tinħasel qabel ikollok x'taqsam. Tista' taqra dwar dan u tieħu idea ta' kif ikunu preżentati l-mistoqsijiet tiegħek (b'mod anonimu) billi tidħol HAWN . Prosit lit-tim kollu ta' Sex Clinic Malta, u grazzi li qsamtu aktar informazzjoni magħna! Miktub Minn Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo